EFF haal die 1 miljoen kerfArgieffoto Julius Malema se jong party, die Ekonomiese Vryheidsvegters (EFF), het Vrydagoggend reeds meer as een miljoen stemme in hul eerste nasionale verkiesing gewerf. Teen 07:05 is presies 1 002 355 stemme by die verkiesingsentrum in Pretoria vir dié party getel. Die EFF het tans 6.06% van die land se nasionale stemme, wat sover 20 setels in die parlement verseker. Altesaam 94.61% stemme is sover getel. Die ANC loop voor met 62.51%, die DA is tweede met 21.96% en die EFF is in die derde plek. ŉ Totaal van 16 529 857 stemme is tot dusver getel. – SAPA